**RÁMCOVÁ Dohoda**

uzatvorená podľa § 269 ods. 2 zákona č. 513/1991 Zb. Obchodný zákonník (ďalej „Obchodný zákonník“) v príslušnom gramatickom tvare, § 2 ods. 5 písm. g) v spojení s § 83 ods. 2, až 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „ZOVO“) v príslušnom gramatickom tvare.

**1. Kupujúci:** **Dopravný podnik mesta Martin, s. r. o.**

Sídlo Námestie S. H. Vajanského 1/1, 03601 Martin

IČO: 53560922

DIČ: 2121408333

IČ DPH: SK21214083339

Zapísaný v Obchodný register Okresného súdu Žilina, oddiel: Sro, vložka č. 76445/L

(ďalej „kupujúci“)

**2.** **Predávajúci: ROAD Service s.r.o.**

Sídlo: ČSA 3/areál ZŤS/, 3, 03601 Martin, SK

IČO: 50380885

DIČ: 2120308014

IČ DPH: SK2120308014

Zapísaný v  Obchodný register Okresného súdu

(ďalej „predávajúci“)

**I.**

**Predmet plnenia rámcovej dohody**

1.1 Zmluvné strany uzavretím tejto rámcovej dohody prejavujú svoju vôľu do­hodnúť podmienky a spôsob realizácie predmetu rámcovej dohody, ktorým je dodávka pneumatík (ďalej len „tovar“) pre kupujúceho v zmysle Prílohy č. 1 tejto rámcovej dohody a požiadaviek kupujúceho, a to v rozsahu a spôsobom uvedeným v tejto rámcovej dohode a jednotlivých čiastkových zmluvách.

1.2 Predmetom plnenia podľa bodu 1.1 vyššie bude dodávka tovaru uvedeného v Prílohe č. 1 tejto rámcovej dohody. Jednotlivé plnenia tejto rámcovej dohody sa budú realizovať na základe čiastkových zmlúv uzatvorených medzi kupujúcim a predávajúcim, ktoré môžu mať formu objednávky v zmysle ďalej uvedeného.

* 1. Zmluvné strany vyhlasujú a zaväzujú sa, že za účelom plnenia tejto rámcovej dohody sa budú riadiť ustanoveniami tejto rámcovej dohody pri uzatváraní jednot­livých čiastkových zmlúv, na zá­klade ktorých sa predávajúci zaviaže dodať kupujúcemu dohodnutý tovar a pre­viesť na neho vlastnícke právo k tomuto tova­ru a kupujúci sa zaviaže predávajúci zaplatiť za riadne dodaný tovar dohodnutú cenu.
  2. Predmet zmluvy na dodanie tovaru:

Pneumatiky pre vozidlá DPMM

1.4.1 Predávajúci sa zaväzuje dodať kupujúcemu dohodnutý tovar, pre­viesť na neho vlastnícke právo k tomuto tovaru a kupujúci sa zavä­zuje dohodnutým spôsobom spolu­pôsobiť, dohodnutý tovar prevziať a zapla­tiť predávajúcemu cenu v dohodnutej výške.

1.4.2 Predávajúci sa zaväzuje, že kupujúcemu dodá tovar:

* + - * v dohodnutom množstve podľa objednávky kupujúcemu,
      * v predpísanej alebo schválenej akosti (pokiaľ je záväzne ustanovená alebo pokiaľ to vyplýva z osobitných predpisov, napr. technických noriem) alebo v akosti uvádzanej výrobcom, inak v obvyklej akosti,
      * s vyznačenými údajmi o výrobcovi a tovare, a to v súlade s príslušnými právnymi predpismi,
      * predávajúci sa zaväzuje dodať tovar do miesta dodania určeným kupujúcim.

**II.**

**Uzatváranie čiastkových zmlúv**

2.1 Návrh na uzavretie čiastkovej zmluvy s predávajúcim podáva kupujúci formou pí­somnej objednávky na dodanie dohodnutého tovaru. Objednávka kupujúceho musí byť úplná. Za úplnú objednávku sa podľa tejto rámcovej dohody považuje len objednávka čita­teľná, s údajmi uvedenými v bode 2.2 a podpísaná kupujúcim.

2.2 Zmluvné strany sa dohodli, že objednávka kupujúceho musí obsa­ho­vať najmä:

1. názov a sídlo kupujúceho,
2. množstvo a špecifikáciu objednávaného tovaru,
3. miesto dodania tovaru,
4. lehotu, v ktorej má byť tovar dodaný (doba dodania)
5. dátum vystavenia objednávky,
6. bankové spojenie, IČO, DIČ, IČ DPH, Zápis v OR SR.

2.3 Kupujúci sa zaväzuje, že objednávku doručí predávajúcemu osobne, poš­tou alebo e-mailom na e-mailovú adresu: road.service.mt@gmail.com

2.4. Predávajúci je povinný najneskôr do **3 pracovných dní** po dni doručenia objednávky od kupujúceho, potvrdiť príjem a akceptáciu objednávky e-mailom na adresu: antl@dpmmartin.sk, alebo mosny@dpmmartin.sk. Potvrdením objednávky zo strany predávajúceho sa považuje čiastková zmluva za uzavretú, s tým, že predávajúci je povinný kupujúcemu dodať tovar podľa príslušnej objednávky do dohodnutého miesta dodania tovaru v dobe dodania určenej v tejto rámcovej dohode a kupujúci takto objednaný tovar prevezme a zaväzuje sa za neho zaplatiť dohodnutú cenu.

2.5. V prípade, ak predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 2.4. tohto článku, a to ani po telefonickej urgencii zo strany kupujúceho, považuje sa nasledujúci pracovný deň po lehote stanovenej v bode 2.4 za deň akceptácie objednávky (deň uzatvorenia čiastkovej zmluvy).

2.6. Plnenie v zmysle tejto rámcovej dohody môže byť kupujúcemu poskytnuté len na základe uzatvorenej čiastkovej zmluvy (objednávky).

**III.**

**Základné podmienky platné pre čiastkové zmluvy**

3.1 Kupujúci a predávajúci sa pri vypracovávaní čiastkových zmlúv budú riadiť platnými ustanoveniami Obchodného zákonníka.

3.2 Na základe ustanovení Obchodného zákonníka zmluvné strany uzatvoria čiastkové zmluvy na dodanie tovaru formou objednávok, pričom právny vzťah založený objednávkami (čiastkovými zmluvami) sa bude riadiť najmä nižšie uvedenými článkami s nasledovným znením:

**IV.**

**Doba dodania a miesto dodania**

* 1. Predávajúci sa zavä­zuje kupujúcemu dodať tovar v dohodnutej dobe a do určeného miesta dodania. Doba dodania tovaruje stanovená na maximálne  **14 dní** od uzatvorenia čiastkovej zmluvy.
  2. Povinnosť predávajúceho dodať kupujúcemu tovar je splnená tým, že kupujúcemu umo­žní s  tovarom nakladať (t. j. tovar prevziať) v dohod­nu­tom mieste dodania.
  3. Kupujúci sa za­vä­zuje prevziať tovar v dohodnutom mieste dodania podľa ďalej uvedeného článku III. Prevzatie tovaru.
  4. V prípade prekážok spočívajúcich vo vyššej moci, ktoré predávajúcemu bránia v splnení jeho povinností dodať tovar kupujúcemu v dojednanej dobe podľa riadnej a úplnej objednávky kupujúceho, predlžuje sa lehota na doda­nie tova­ru o dobu trvania týchto prekážok. Predávajúci sa zaväzuje, že vznik a predpokladanú dobu trvania prekážok podľa prvej vety oznámi bez zbytočného odkladu kupujúcemu.
  5. Miestom plnenia čiastkovej zmluvy je: Flámska 1, Martin 036 01 alebo miesta kupujúceho podľa špecifikácie miesta plnenia v čiastkovej zmluve. Miestom dodania sa pre účely tejto rámcovej dohody rozumejú priestory kupujúceho.

**V.**

**Podmienky dodania a prevzatia tovaru**

* 1. Predávajúci dodá tovar, ktorý bude vyhovovať platným všeobecným, bezpečnostným normám a všeobecne záväzným predpisom Slovenskej republiky a Európskej únie.
  2. Na čiastkovej zmluve bude odvolanie na túto dohodu, názov a množstvo požadovaného tovaruktorý si vybral kupujúci požadovaný termín a miesto dodania, dátum, pečiatka a podpis poverenej alebo oprávnenej osoby kupujúceho. Bude na nej presne špecifikované, ktorú časť predmetu tejto dohody kupujúci objednáva.
  3. Dopravu tovaru na miesto dodania zabezpečuje predávajúci. Pri dodaní nesprávneho tovaru je možnosť tovar obratom vrátiť predávajúcemu a zameniť ho za požadovaný. Dopravné náklady hradí Predávajúci.
  4. Pri prevzatí tovaru na zmluvne dojednanom mieste dodania je kupujúci povinný dodaný tovar skontrolovať.
  5. Prevzatie dodaného tovaru je kupujúci povinný predávajúcemu písomne potvrdiť na preberacom protokole. Jedna kópia preberacieho protokolu ostáva kupujúcemu. V prípade uplatnenia výhrady pri dodaní tovaru ostáva tovar alebo dielo vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne tovar prevziať.
  6. Nebezpečenstvo škody na tovare prechádza na kupujúceho vždy v čase, keď prevezme tovar v zmysle a spôsobom uvedeným v predchádzajúcom odseku, alebo ak tak neurobí včas, potom v čase, keď mu predávajúci umožní nakladať s tovarom a kupujúci poruší zmluvu tým, že tovar bez uvedenia dôvodu neprevezme.

**VI.**

**Zodpovednosť za vady a záruka za akosť**

* 1. Predávajúci zodpovedá za vady, ktoré má dohodnutý tovar v okamihu, keď prechádza nebezpečenstvo škody na tovare na kupujúceho a za vady tovaru alebo diela, ktoré sa vyskytnú po prevzatí dohodnutého tovaru alebo diela v záručnej dobe.
  2. Predávajúci preberá záväzok zo záruky za akosť dodaného tovaru, pričom dĺžka záručnej doby pre jednotlivé tovary je 12 mesiacov; záručná doba začne plynúť odo dňa dodania tovaru kupujúcemu uvedeného v dodacom liste.
  3. Práva zo zodpovednosti za vady, ktoré sa vyskytnú v záručnej dobe musí kupujúci uplatniť u predávajúceho v záručnej dobe, inak zaniknú.
  4. Kupujúci je povinný vady bez zbytočného odkladu po ich zistení oznámiť predávajúcemu písomne na jeho vyššie uvedenú adresu, telefonicky na tel. č. +421949065826, alebo na e-mailovú adresu road.service.mt@gmail.com. V oznámení o vadách musí kupujúci vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
  5. Predávajúci sa zaväzuje, že vybaví reklamáciu kupujúceho bez zbytočného odkladu, najneskôr však do 30 dní po doručení správy o vadách tovaru alebo diela, inak je kupujúci oprávnený od zmluvy písomne odstúpiť.

**VII.**

**Cena a platobné podmienky**

7.1 Cena za plnenia čiastkovej zmluvy bude stanovená:

7.1.1 v prípade požiadavky kupujúceho na tovar podľa Prílohy č. 1 tejto rámcovej dohody ako násobok jednotkovej ceny príslušného tovaru podľa Prílohy č. 1 tejto rámcovej dohody a počtu jednotiek daného tovaru;

7.2 Cena zahŕňa všetky ostatné náklady predávajúceho vynaložené v súvislosti s dodaním tovaru. V dohodnutej kúpnej cene nie je zahrnutá právnym predpisom stanovená daň z pridanej hodnoty – t. j. k fakturovaným cenám za dodaný tovar bude uplatnená DPH v zmysle platných právnych predpisov Slovenskej republiky v čase fakturácie.

7.3 Predávajúcemu vzniká nárok na zaplatenie ceny riadnym dodaním to­varu kupujúcemu do dohodnutého miesta dodania v dohodnutom množstve a kvalite, potvrdením dodacieho listu kupujúcim a doručením faktúry za predmetné plnenie kupujúcemu.

7.4 Predávajúci vystaví za riadne dodaný tovar faktúru so splatnosťou 30 dní odo dňa  doručenia faktúry kupujúcemu, vždy po dodaní a prevzatí predmetu plnenia definovaného v objednávke kupujúcim. Predávajúci pošle vystavenú faktúru na adresu sídla kupujúceho: Dopravný podnik mesta Martin, s. r. o. Námestie S. H. Vajanského 1/1, 03601 Martin, SK. Súčasťou faktúry bude oprávnenými osobami obojstranne potvrdená objednávka a kópia dodacieho listu potvrdeného kupujúcim. Faktúry budú vystavené v slovenskom jazyku a uhradené v oficiálnej mene Slovenskej republiky, aktuálne platnej ku dňu vystavenia príslušnej faktúry.

7.5 V prípade, že faktúra nebude obsahovať všetky náležitosti podľa § 74 ods. (1) zákona č. 222/2004 Z. z. o DPH v platnom znení, alebo k nej nebudú priložené doklady dohodnuté zmluvnými stranami, je kupujúci oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry.

**VIII.**

**Nadobudnutie vlastníckeho práva a prechod nebezpečenstva škody**

8.1 Vlastnícke právo k tovaru nadobúda kupujúci prevzatím dodaného tovaru od predávajúceho bez výhrad. V prípade uplatnenia výhrady pri dodaní tovaru ostáva tovar vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne prevziať tovar.

8.2 Ne­bezpečenstvo škody na tovare prechá­dza na kupujúceho okamihom, keď predávajúci splní svoju povinnosť dodať dohodnutý tovar kupujúcemu podľa tejto rámcovej dohody a kupujúci neuplatní pri preberaní tovaru výhrady k jeho množstvu alebo kvalite, prípadne inej vade, ktorá bráni kupujúcemu, aby tovar považoval za tovar bez vád.

**IX.**

**Zmluvné sankcie a ďalšie dojednania**

* 1. Ak kupujúci mešká s platbou po termíne splatnosti, má predávajúci právo uplatniť úrok z omeškania vo výške 0,05% za každý deň omeškania z dlžnej čiastky.
  2. Ak predávajúci mešká s dodávkou tovaru po termíne dodania, má kupujúci právo uplatniť úrok z omeškania vo výške 0,05% za každý deň omeškania z čiastky objednávky ktorej sa omeškanie týka.
  3. Rozhodnutie požadovať zaplatenie úroku z omeškania, oznámi oprávnená strana doručením penalizačnej faktúry druhej zmluvnej strane.
  4. Uplatnením úroku z omeškania nie je dotknutý nárok na náhradu škody spôsobenej porušením zmluvných povinností.
  5. Zmluvné strany sa zaväzujú, že si budú poskytovať potrebnú súčin­nosť pri plnení záväzkov z tejto rámcovej dohody a navzájom si budú ozna­movať všetky okolnos­ti a informácie, ktoré môžu mať vplyv na uzavie­ranie jednotlivých čiastkových zmlúv podľa podmienok dohodnutých v tejto rámcovej dohode.
  6. Predávajúci sa zaväzuje, že bude s kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého tovaru podľa tejto rámcovej dohody, a že mu bude oznamovať všetky okolnosti, ktoré by mohli ohroziť dohodnutý termín pre dodanie tovaru v zmysle platnej čiastkovej zmluvy.

**X.**

**Zodpovednosť za škodu**

* 1. Každá zmluvná strana zodpovedá za priamu, zavinenú škodu spôsobenú druhej zmluvnej strane v súvislosti s plnením príslušnej čiastkovej zmluvy za ďalej uvedených podmienok.
  2. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
  3. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností  vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.
  4. Ustanovenie bodu 10.3 tohto článku sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

**XI.**

**Doba platnosti rámcovej dohody**

11.1 Táto rámcová dohoda sa uzatvára na dobu určitú, a to od **XX.XX.2024** respektíve odo dňa nadobudnutia jej účinnosti na 12 mesiacov, alebo vyčerpania finančného limitu vo výške **XX XXX € bez DPH**, ktorý má kupujúci na tento účel vyhradený, podľa toho, ktorá z uvedených skutočností nastane skôr.

**XII.**

**Odstúpenie od rámcovej dohody, čiastkovej zmluvy, výpoveď rámcovej dohody a úhrada súvisiacich nákladov a využitie subdodávateľov**

* 1. Pred uplynutím dohodnutej doby platnosti podľa článku XI. rámcovej dohody možno túto rámcovú dohodu ukončiť:

12.1.1 kedykoľvek písomnou dohodou zmluvných strán

12.1.2 odstúpením od rámcovej dohody podľa § 344 a nasl. Obchodného zákonníka

12.1.3 výpoveďou zo strany kupujúceho aj bez udania dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede predávajúcemu.

* 1. Ak sa porušenie zmluvnej povinnosti zmluvnou stranou považuje v zmysle tejto rámcovej dohody alebo podľa § 345 Obchodného zákonníka za podstatné porušenie zmluvy, môže oprávnená strana od rámcovej dohody odstúpiť, pokiaľ to písomne oznámi druhej zmluvnej strane bez zbytočného odkladu, najneskôr však do 15 dní po tom, ako sa o porušení dozvedela.
  2. Za podstatné porušenie rámcovej dohody sa považuje:

12.3.1.1 meškanie predávajúceho s dodaním objednaného tovaru o viac ako 10 dní,

12.3.1.2 preukázané dodanie nekvalitného tovaru, zavinené predávajúcim; predávajúci sa tejto zodpovednosti zbaví, ak preukáže, že riadne a včas upozornil kupujúceho na chybné zadanie zo strany kupujúceho a kupujúci aj naďalej trval na dodaní tovaru,

* 1. Zmluvné strany sa ďalej dohodli, že kupujúci je oprávnený aj bez uvedenia dôvodu   
     odstúpiť od ktorejkoľvek čiastkovej zmluvy (objednávky) vystavenej a doručenej   
     predávajúcemu podľa tejto rámcovej dohody, pričom predávajúci v takomto   
     prípade vzniká nárok na úhradu pomernej časti odmeny uvedenej v tejto rámcovej   
     dohode za skutočne vykonané činnosti do dňa odstúpenia od čiastkovej zmluvy   
     (objednávky). Odstúpením od čiastkovej zmluvy, čiastková zmluva zaniká dňom doručenia písomného prejavu vôle oprávnenej strany druhej zmluvnej strane.
  2. Odstúpením od rámcovej dohody zanikajú všetky práva a povinnosti zmluvných strán   
     z rámcovej dohody, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád už dodaného tovaru.
  3. Odstúpe­nie od tejto rámcovej dohody musí mať písomnú for­mu, musí byť doruč­ené   
     druhej zmluvnej strane a musí v ňom byť uvede­ný kon­krétny dôvod odstúpe­nia, inak   
     je neplatné.
  4. Povinnosť doručiť odstúpenie od tejto rámcovej dohody, čiastkovej zmluvy, resp.   
     výpoveď tejto rámcovej dohody podľa tohto článku rámcovej dohody sa považuje v konkrétnom prípade za splnenú dňom prevzatia odstúpenia od tejto rámcovej dohody, čiastkovej zmluvy, resp. výpovede tejto rámcovej dohody alebo odmietnutím toto odstúpenie od rámcovej dohody, čiastkovej zmluvy, resp. tejto výpovede rámcovej dohody prevziať. Ak sa v prípade doručovania prostredníctvom poštového podniku vráti poštová zá­sielka s odstúpením od tejto rámcovej dohody, čiastkovej zmluvy, resp. s výpoveďou tejto rámcovej dohody ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie kupujúcemu je rozhodná ad­resa, ktorá je ako jeho sídlo uvedená v záhlaví tejto rámcovej dohody a pre doručovanie predávajúcemu adresa zapí­saná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri, ak predávajúci preukazným spôsobom neoznámil kupujúcemu novú/inú adresu.
  5. Ustanoveniami bodu 12.6 tohto článku rámcovej dohody sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto rámcovej dohody.
  6. Pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane. Nároky predávajúceho na zaplatenie ceny za plnenia už poskytnuté kupujúcemu nebudú pri ukončení platnosti tejto rámcovej dohody dotknuté.

**XIII.**

**Spoločné a záverečné ustanovenia**

13.1 Rámcovú dohodu je možné meniť a dopĺňať len formou písomných a číslovaných dodatkov podpísaných obidvoma zmluvnými stranami. Akékoľvek iné zmeny alebo doplnenia sú neplatné. Uvedené sa netýka zmeny osôb zodpovedných za vecnú a odbornú komunikáciu uvedených v bode 13.2 tohto článku rámcovej dohody, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane, alebo prostredníctvom e-mailu.

13.2 Zmluvné strany vyhlasujú a súhlasia s tým, že osobami zodpovednými za vecnú a odbornú komunikáciu v súvislosti s touto rámcovej dohodou sú:

1. za predávajúceho:

Meno: Marek Koleň

tel.: +421 949 065 826

e-mail: road.service.mt@gmail.com

1. za kupujúceho:

Meno: Martin Antl

tel.: +421917615630,

e-mail: antl@dpmmartin.sk

13.3 Zmluvné strany sa v súlade s ust. § 262 ods. 1 Obchodného zákonníka dohodli, že záväz­kový vzťah založený touto rámcovou dohodou sa spravuje Obchodným zákonníkom. Vo veciach neupravených touto rámcovou dohodou sa zmluvný vzťah spravuje prísluš­nými ustanoveniami právnych predpisov.

13.4 Ak niektoré us­tanovenia tejto rámcovej dohody stratili platnosť, alebo sú platné len sčasti alebo nes­kôr stratia platnosť, nie je tým dotknutá platnosť ostat­ných usta­novení. Namiesto neplatných ustanovení sa použije úprava, ktorá sa, čo naj­viac približuje zmy­s­lu a účelu tejto rámcovej dohody.

13.5 Táto rámcová dohoda nadobúda platnosť dňom jej podpísania zmluvnými stranami. Táto rámcová dohoda je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto rámcová dohoda vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto rámcovej dohode ako dôverné v zmysle § 271 ods. 1 Obchodného zákonníka sa nepovažujú za dôverné informácie. Rámcová dohoda je účinná dňom nasledujúcim po dni jej zverejnenia v registri.

13.6 Táto rámcová dohoda sa vyhotovuje v troch rovnopisoch, z ktorých po podpísaní kupujúci obdrží dve vyhotovenia a predávajúci obdrží jedno vyhotovenie.

13.7 Ak zanikne jedna zo zmluvných strán, prechádzajú jej práva z tejto rámcovej dohody na jej právneho nástupcu.

13.8 Zmluvné strany vyhlasujú, že si túto rámcovú dohodu prečíta­li, jej obsahu porozu­meli a na znak toho, že obsah tej­to rámcovej dohody zodpovedá ich sku­točnej a slobodnej vôli, ju pod­písali.

13.9 Neoddeliteľnou súčasťou tejto rámcovej dohody sú jej prílohy:

Príloha č. 1 - Technická a cenová špecifikácia

Príloha č. 2 - Návrh na plnenie kritéria

V Martine, dňa ...................... V Martine, dňa ....................

Za kupujúceho: Za predávajúceho:

**Ing. Ján Slamka, PhD**. **Marek Koleň**

konateľ konateľ

**Príloha č. 2 Návrh na plnenie kritéria**

Predmet zákazky: **„Pneumatiky na vozidlá MHD“**

Obchodné meno uchádzača: Road Service s.r.o.

Adresa/sídlo uchádzača: . ČSA 3/areál ZŤS/, 3, 03601 Martin, SK

IČO: 50380885

DIČ: 2121408333

V cenovej ponuke sú zahrnuté všetky náklady uchádzača spojené s realizáciou predmetu zákazky.

Platca DPH: ÁNO – NIE (nesprávne prečiarknuť)

|  |  |  |  |  |  |
| --- | --- | --- | --- | --- | --- |
| **P. č.** | **Popis** | **m. j.** | **Počet m. j.** | **Cena za položku v EUR bez DPH** | **Cena za položku v EUR s DPH** |
| 1. | Cena celkom za predmet zákazky v EUR bez DPH | kpl. | 1 |  |  |

|  |  |
| --- | --- |
| **Cena celkom v EUR bez DPH** |  |
| **Cena celkom v EUR s DPH** |  |

**Cena predmetu zákazky vyjadrená v EUR bez DPH:**

Uchádzač výšku ceny uvedie na dve desatinné miesta.

Čestne vyhlasujem, že uvedené údaje sú pravdivé a sú v súlade s predloženou ponukou.

V Martine dňa .........................................

V Martine, dňa ...................... V Martine, dňa ....................

Za kupujúceho: Za predávajúceho:

**Ing. Ján Slamka, PhD.**  **Marek Koleň**

konateľ konateľ